תפקידו של המלווה הרוחני לעשות ‘הערכה רוחנית’ ולהבין את הצרכים הרוחניים של האדם אותו הוא מלווה. הערכה רוחנית כרוכה בניסיון להבין את עולמו הרוחני של האדם, לראות מה מעניק משמעות, שמחה, תקווה ותוכן ולנסות ‘לחבר’ אותו לעולמו הרוחני, לערכיו, לאנשים ולנשים היקרים לו ולתכנים ולפעילויות הקרובים ללבו ונותנים לו נחת רוח. מלווים רוחניים, קודם כל מקשיבים, לאדם אותו הם מלווים, שומעים את מצוקתו, שואלים שאלות ונוכחים. בשלב שני המלווה הרוחנית יכולה להאזין עם האדם אותו הוא מלווה למוסיקה , לקרוא תהילים, לכתוב את סיפור חיים, לשיר ביחד.   המלווה הרוחנית יכולה ללמוד משהו עם האנשים אותם היא מלווה, לקרוא עמם ספר אהוב עליהם, לצפות עמם בסרט אהוב, לשמוע על תחומי העיסוק שלהם ולהאזין לזיכרונותיהם הטובים על ילדותם, על טיולים ומסעות שערכו. ליווי רוחני מתבטא גם באפשרות ללמוד מן המלוּוה הרוחני אם זו הדרך להעצים אותו: ללמוד אתו פרשת השבוע, גמרא. ולחילופין, מלווים רוחניים יכולים להדריך אדם בדמיון מודרך ומדיטציה (אם הם שולטים בכלים אלו), לצייר עמם או לשוחח על יצירות אמנות ועוד.  לעתים המלווה הרוחנית עוזר לאדם אותו היא מלווה להתבונן בהשקפת העולם הרוחנית של האדם אותו היא מלווה ולבחון את המקומות בהם היא מחזקת את רוחו. תחום זה נקרא "התבוננות רוחנית." יריעת הליווי הרוחני רחבה מאד. במצבים בהם אין המלווה הרוחני יכול לתת מענה רוחני לאדם מסוים (כמו מקרים בהם המלוּוה הרוחני/ת זקוק לאדם או איש דת מן הדת או הזרם שלו/שלה הם משתייכים, תפקיד המלווה הרוחני/ת לאתר את הצורך הרוחני הזה ולסייע במציאת האדם המתאים לפעילות הרוחנית או הדתית הנדרשת על ידי המלווה הרוחני/ת).